பார்த்தா சாட்டர்ஜி

பார்த்தா சாட்டர்ஜி (Partha Chatterjee) (பிறப்பு: 6 அக்டோபர் 1952), இந்தியாவின் மேற்கு வங்க மாநிலத்தின் அகில இந்திய திரிணாமுல் காங்கிரசு கட்சியின் பொதுச் செயலளாரகவும், மேற்கு வங்க மாநில அமைச்சராகவும், இந்திய அரசின் அமலாக்க இயக்குனரகத்தால் பள்ளி ஊழியர் நியமன ஊழல் வழக்கில் கைது செய்யப்படும் வரை ஆகத்து 2022 முடிய பதவியில் இருந்தவர். இவர் பெஹாலா மேற்கு சட்டமன்றத் தொகுதியிலிருந்து,   அகில இந்திய திரிணாமுல் காங்கிரசு சார்பாக 2001-ஆம் ஆண்டு முதல் தொடர்ந்து 2021 முடிய தொடர்ந்து ஐந்து முறை மேற்கு வங்காள சட்டமன்றத்திற்கு தேர்ந்தெடுக்கப்பட்டவர்.

இறுதியாக சாட்டரஜி மேற்கு வங்காள அரசின் வணிகம் & தொழில் துறை அமைச்சராக இருந்த போது 28 சூலை 2022 அன்று, பள்ளி ஊழியர்கள் நியமன ஊழல் வழக்கில் அமலாக்க இயக்குனரகத்தால்   கைது செய்யப்பட்டு, சிறையில் அடைக்கப்பட்டதால், அமைச்சரவையிலிருந்து விலக்கப்பட்டதுடன், அகில இந்திய திரிணாமுல் காங்கிரசு கட்சியிலிருந்தும் நீக்கப்பட்டார்.

ஆசிரியர் நியமன முறைகேடு வழக்கில்
அமைச்சர் பார்த்தா சாட்டஜி, மேற்கு வங்காள மாநில அரசுப் பள்ளி ஆசிரியர்கள் நியமனத்தில், கையூட்டாக பெற்ற  50 கோடி ரூபாய் பணம் மற்றும்  5 கோடி ரூபாய் மதிப்பு தங்கத்தை, அவரது உதவியாளரான நடிகை அர்பிதா முகர்ஜியின் வீட்டிலிருந்து  28 சூலை 2022 அன்று அமலாக்க இயக்குனரகத்தால்  கைப்பற்றப்பட்டது. இதனால் அமைச்சர் பார்த்தா சாட்டர்ஜி கைது செய்யப்பட்டார். எனவே பார்த்தா சாட்டர்ஜி அமைச்சர் பதவியிலிருந்தும்,  திருணாமுல் காங்கிரஸ் கட்சி உறுப்பினர் பதவியிலிருந்தும் நீக்கப்பட்டார். 5 ஆகஸ்டு 2022 அன்று பார்த்தா சாட்டஜியையும், அவரது உதவியாளரான அர்பிதா முகர்ஜியை சிறையில் அடைத்தனர். ஆசிரியர் நியமன ஊழல்: பார்த்தா, அர்பிதாவுக்கு காவல் ஆக.,31 வரை நீட்டிப்பு

ஆசிரியர் நியமன முறைகேடு வழக்கில், பார்த்தா சாட்டர்ஜிக்கு சொந்தமான ரூபாய் 48.22 கோடி மதிப்புள்ள சொத்துகளை 19 செப்டம்பர் 2022 அன்று முடக்கி அமலாக்க இயக்குனரகம் நடவடிக்கை எடுத்துள்ளது.மே.வங்க ஆசிரியர் நியமன முறைகேடு: ரூ.48 கோடி மதிப்பு சொத்துகள் முடக்கம்

மேற்கோள்கள்

பகுப்பு:1952 பிறப்புகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:மேற்கு வங்காள நபர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்